Í bæjarráð eru kosnir þrír aðalmenn og jafnmargir varamenn til eins árs í senn . Bæjarstjórn getur heimilað flokki eða framboðslista sem fulltrúa á í bæjarstjórn en ekki hefur fengið kjörinn fulltrúa í bæjarráð að tilnefna fulltrúa til setu í bæjarráði með málfrelsi og tillögurétt . Bæjarráð fer ásamt framkvæmdastjóra með framkvæmdastjórn og fjármálastjórn sveitarfélagsins að því leyti sem þessi mál eru ekki öðrum falin . Bæjarstjóri undirbýr bæjarráðsfundi í samráði við formann bæjarráðs . Hann sér um að bæjarráð sé boðað til fundar með skriflegu fundarboði ásamt dagskrá a.m.k. einum sólarhring fyrir fund . Heimilt er að taka mál til meðferðar í bæjarráði þótt ekki sé það tilgreint í dagskrá . Þó er skylt að fresta afgreiðslu slíks máls ef einhver bæjarráðsmanna óskar þess . Bæjarráð getur ráðið sér fundarritara utan bæjarráðs . Bæjarráði er þó heimil fullnaðarafgreiðsla mála sem ekki varða verulega fjárhag bæjarsjóðs eða stofnana hans , enda sé ekki ágreiningur milli bæjarráðsmanna eða við bæjarstjóra um slíka afgreiðslu .